METEO, 3 august 2021: Temperaturile scad, dar nu scăpăm de caniculă.
Temperaturile maxime se vor încadra între 25 şi 35 de grade. La munte, vremea va fi în general instabilă. În București, temperatura maximă va fi de 32-33 de grade.
Vremea în țarăValorile termice se vor pondera şi în regiunile sudice și sud-estice, astfel că doar local va mai fi disconfort termic relativ ridicat, iar în Lunca Dunării și caniculă. Temperaturile maxime se vor încadra între 25 şi 35 de grade Celsius. Cerul va fi variabil și, mai ales după-amiaza și seara, vor fi perioade cu înnorări accentuate, averse, descărcări electrice, intensificări ale vântului și, posibil, grindină, local la munte, în Moldova, în Muntenia și pe suprafețe mici în restul teritoriului. Temperaturile minime vor fi cuprinse, în general, între 12 și 22 de grade Celsius, cu cele mai ridicate valori pe litoral.Vremea în BucureștiValorile termice vor fi semnificativ mai scăzute decât în zilele precedente, dar disconfortul termic se va menţine relativ ridicat. Temperatura maximă va fi de 32-33 de grade Celsius, iar cea minimă de 19-21 de grade Celsius. Cerul va fi variabil, cu înnorări temporare după-amiaza, seara și din nou posibil spre sfârșitul intervalului. Vor fi posibile averse, descărcări electrice și intensificări de scurtă durată ale vântului.Vremea la munteVremea va fi în general instabilă, iar valorile termice vor scădea față de intervalul precedent. Cerul va fi variabil și, mai ales după-amiaza și seara, local vor fi perioade cu înnorări accentuate, averse, descărcări electrice, intensificări ale vântului și, posibil, grindină.Vremea la mareValorile termice vor scădea față de intevalul precedent, iar vremea va deveni relativ normală termic. Disconfortul termic se va menține ridicat. Cerul va fi variabil, cu unele înnorări după-amiaza și noaptea, când vor fi posibile averse și descărcări electrice. Vântul va sufla slab și moderat, cu intensificări temporare ziua. Temperaturile maxime se vor încadra între 27 și 30 de grade, iar cele minime vor fi de 22-23 de grade. Temperatura apei mării va fi cuprinsă între 24 și 28 de grade Celsius.